Помалку ученици, поголеми трошоци : како до потранспарентно трошење на јавните средства во средното образование? - Докмановиќ, Мишо ; Шапкова Коцевска, Катерина ; Спасевски, Дарко (Институт за стратешки истражувања и едукација - ИСИЕ, 2018)
Оваа студија е фокусирана на анализирање на транспарентноста на трошењето на јавните средства во средното образование во Република Македонија. Преку спроведеното истражување базирано на примарни и секундарни податоци, беше извршена евалуација на постојните законски рамки и практики на финансирање на средното образование. Главниот дел на истражувањето се темели на завршните сметки на јавните средни училишта во Република Македонија за периодот од 2013 до 2016 година кои беа обезбедени преку барања за пристап до информации од јавен карактер. Документот нуди неколку препораки за клучните носители на политики, првенствено Министерството за образование и наука на Република Македонија, средните училишта, како и другите институции и организации.